Sverrir Einarsson í Húsasmiðjunni á Selfossi . sunnlenska.is / Guðmundur Karl Á meðan berast fréttir af samdrætti í verslun og þjónustu annars staðar af landinu virðist ekki vera neinn samdráttur á Selfoss . Svo mikill uppgangur er á Selfossi um þessar mundir og er að byggt er á öllum lóðum og nánast engar lausar lóðir eru í boði . Sverrir Einarsson , rekstrarstjóri Húsasmiðjunnar á Selfossi segir að enginn samdráttur sé á Selfossi . „ Þvert á móti þá hefur verið talsverð aukning hjá okkur á árinu . Það er stórt hlutfall af timbri og plötum og fleiri byggingarflokkum hjá fyrirtækinu sem kemur á Selfoss . Þetta er er búið að vera frábært ár hjá okkur í Húsasmiðjunni á Selfossi og verður vonandi þannig áfram , “ segir Sverrir . Í síðustu viku fór íbúatalan í Árborg yfir tíu þúsund . Árborgum fjölgar um sirka einn á dag . Aðspurður hver hann telji vera ástæðuna fyrir þessari miklu íbúafjölgun segir Sverrir að það sé margt sem gerir Árborgarssvæðið að góðum stað til að búa á . „ Frábært íþróttalíf , nálægðin við sveitina , persónulegri þjónusta þar sem flestir þekkjast , nálægð við höfuðborgina og auðvitað hefur fasteignaverð mikil áhrif , “ segir Sverrir að lokum . Í byrjun desember verða auglýstar fleiri íbúðarhúsalóðir í Björkurstykkinu á Selfossi og má ætla að þær verði eftirsóttar . Þá er sveitarfélagið að vinna að því að auglýsa „ stakar “ lausar lóðir hér og þar í eldri hverfum Selfoss . Hús eru farin að rísa í nýja miðbænum og verið að hefja byggingu leikskóla , hjúkrunarheimilis og fjölnota íþrótthúss á Selfossi og því má ætla að þessi mikli uppgangur í sveitarfélaginu haldi áfram .